«Илһамият» артистлары Татарстан районнарында концертларын дәвам итә

	Татар филармониясе сәхнә ветераннарының «Илһамият» клубы Татарстан районнарында концертларын дәвам итә. 5 майда Теләчедә «Солдат озату» бәйрәмендә катнашканнан соң, 9 май – Җиңү көнендә – артистлар Буа мәдәният йортында чыгыш ясадылар. 	 Концертта Татарстанның халык артистлары Фердинанд Сәлахов, Лена Бичарина, Георгий Ибушев, Рамил Курамшин, Татарстанның атказанган артисты Сания Фәйзуллина, Татарстанның атказанган мәдәният хезмәткәре Хәйдәр Сафин катнашты.   Бүген – 17 майда «Илһамият» артистларын Кукмара көтә. Район мәдәният йортында узачак концертта Татарстанның халык артистлары Фердинанд Сәлахов, Лена Бичарина, Зөһрә Шәрифуллина, Зөһрә Сәхәбиева, Татарстанның атказанган артистлары Азат Хәлимов, Газинур Фарухшин, Татарстанның атказанган мәдәният хезмәткәре Хәйдәр Сафин катнашачак. Концерт 18 сәгатьтә башлана.  
	---	
Татар дәүләт филармониясе

	№ --- | 17.05.2018	


